ועדת הכלכלה, כנסת 18, פרוטוקול מספר 804, 2012-03-20 12:30

כרמל שאמה-הכהן: צהריים טובים, אנחנו פותחים את ישיבת ועדת הכלכלה.

כרמל שאמה-הכהן: על סדר היום הפצת שידורים באמצעות תחנות שידור ספרתיות, התשע"ב-2012, מ/ 608.

כרמל שאמה-הכהן: הנושאים שנמצאים על סדר היום: א.

כרמל שאמה-הכהן: אחזקה משותפת לחברת החדשות.

כרמל שאמה-הכהן: ב.

כרמל שאמה-הכהן: הארכת מועדים להגשת בקשות לרישיונות.

כרמל שאמה-הכהן: ג.

כרמל שאמה-הכהן: הוראות למניעת מונופולים בחדשות ובתוכן.

כרמל שאמה-הכהן: ד.

כרמל שאמה-הכהן: הסדרת פעילות במקרה של היווצרות מונופולים.

רוברט אילטוב: הנוסח שונה לחלוטין.

כרמל שאמה-הכהן: כשאתה אומר שהנוסח שונה לחלוטין, איזה נוסח שונה?

רוברט אילטוב: אני מבין שהתיקון שלי בסופו של דבר כן.

רוברט אילטוב: .

כרמל שאמה-הכהן: הכל נכון להרגע.

כרמל שאמה-הכהן: בחוק הזה הכל נכון להרגע.

כרמל שאמה-הכהן: גם זו אמירה יציבה.

רוברט אילטוב: מבחינת התיקון שלי אני לא רואה שום בעיה.

רוברט אילטוב: גם הדרישה שלי.

רוברט אילטוב: .

כרמל שאמה-הכהן: אמרתם ששונה הנוסח.

כרמל שאמה-הכהן: איזה נוסח שונה?

כרמל שאמה-הכהן: הנוסח שלך?

רוברט אילטוב: לא, יש פה נוסח.

רוברט אילטוב: .

כרמל שאמה-הכהן: שהופץ על ידי הוועדה.

לאה ורון: נכון, שהפצנו אתמול בערב באתר הוועדה ולחברי הכנסת.

רוברט אילטוב: חלק מהדברים פה הם חדשים.

אופיר אקוניס: מי ניסח?

אופיר אקוניס: הממשלה.

אופיר אקוניס: הנוסח הוא על ידי הממשלה.

כרמל שאמה-הכהן: למה אתה שואל שאלות קשות?

כרמל שאמה-הכהן: זה הנוסח שמוצע.

אופיר אקוניס: שיציג מי שניסח.

רוברט אילטוב: הנוסח נוסח, לדעתי, על ידי משרד התקשורת.

רוברט אילטוב: מבחינת הטיפול שלי אני לא מזהה בעיה.

רוברט אילטוב: יש כמה.

רוברט אילטוב: .

כרמל שאמה-הכהן: בנוסח של הממשלה אתה מזהה בעיה?

רוברט אילטוב: לגבי התיקון שלי אני לא מזהה בעיה.

רוברט אילטוב: לגבי הנושא של הארכת הזיכיונות ומועד המעבר.

רוברט אילטוב: גם פה הבנתי שההצעה שלי התקבלה לקבוע תאריך קבוע בחוק, לא להשאיר את זה פתוח להחלטתו של שר התקשורת.

רוברט אילטוב: בכל שאר הדברים אני אשמח לשמוע מנציגי הממשלה שהביאו את הנוסח הזה לפה, כי יש עוד נושאים שהתעוררו בהם שאלות.

ליאת גלזר: בנוסח הזה שנמצא יש את החלקים של ההצעה של חבר הכנסת אילטוב, שהם בגדול תואמים את אותו נייר שהופץ על ידך קודם לכן.

ליאת גלזר: התיקון שאנחנו מציעים כאן זה לאפשר לשר התקשורת להחליט עד 1 ביוני מה הוא מועד המעבר.

ליאת גלזר: זה סעיף שנמצא היום.

קריאה: לא מקובל עלינו.

כרמל שאמה-הכהן: לא מקובל עליכם.

רוברט אילטוב: דרשתי שבוועדה ייקבע תאריך ברור בלי שהדבר יהיה פתוח.

אופיר אקוניס: הם קבעו.

רוברט אילטוב: הם קבעו שעד תאריך כזה הוא יכול לקבוע.

רוברט אילטוב: זה לא מה שאמרנו.

ליאת גלזר: כיום יש כבר סעיף שמאפשר לשר התקשורת לדחות בצו את מועד המעבר.

אופיר אקוניס: שר האוצר.

ליאת גלזר: כן, את הסעיף הזה.

אופיר אקוניס: שר האוצר והתקשורת.

אופיר אקוניס: זה בחוק הראשי.

ליאת גלזר: הסעיף אומר ששר התקשורת, בהסכמת שר האוצר ובהתייעצות עם המועצה, יכול להחליט לדחות את מועד המעבר.

ליאת גלזר: זה גם כן מוגבל.

ליאת גלזר: הוא לא יכול להחליט שמועד המעבר יהיה עכשיו ב-2022 אלא רק עד 1 בינואר 2014.

ליאת גלזר: מה שבעצם הסעיף אמר זה שהשר יכול לקבל החלטה כזאת עד מרץ 2011.

ליאת גלזר: המועד הזה חל מן הסתם.

ליאת גלזר: אנחנו רוצים לתת לשר התקשורת עוד 3,4 חודשים לקבל את ההחלטה הזאת.

ליאת גלזר: זה התיקון שאנחנו מציעים.

ליאת גלזר: אנחנו מציעים לאפשר לשר התקשורת להחליט עד 1 ביוני מה יהיה מועד המעבר, כאשר מועד המעבר לא יכול להיות יותר רחוק מ-1 בינואר 2014.

רוברט אילטוב: אנחנו לא בהסכמה.

כרמל שאמה-הכהן: מי לא בהסכמה?

רוברט אילטוב: כל הויכוח שהיה בישיבה האחרונה זה שאנחנו רוצים לקבוע בחוק את התאריך להגשת הבקשות ואת זמן המעבר.

אתי בנדלר: אני מוכנה להסביר את העניין.

כרמל שאמה-הכהן: בסדר, רק שלא יוצג שזאת דרישה שלי.

אתי בנדלר: זאת דרישה שלי לברר את העניין.

אתי בנדלר: בהתאם לרישומים שלי – זה מה שביקשתי מהעוזר שלי לבדוק בפרוטוקול - בישיבה שהייתה ב-25 בינואר חברי הכנסת נחמן שי, נינו אבסדזה ואיתן כבל טענו לגבי הסעיף הזה, לגבי הנושא הזה שהוא נושא חדש.

אתי בנדלר: לא שמעתי שהם ירדו מהטענה הזאת, לכן ביקשתי לזמן אותם עכשיו.

רוברט אילטוב: אני מבין שלא התיקון שלי עולה פה לדיון אלא ההצעה הממשלתית.

רוברט אילטוב: הם טענו שהתיקון שלי זה נושא חדש.

אתי בנדלר: הם טענו לגבי ההצעה שמדברת על המשך אחזקת חברת חדשות במידה והיא מוחזקת על ידי בעל זיכיון ובעל רישיון.

אתי בנדלר: לא הייתי רוצה שניפול על טענות פרוצדוראליות.

אתי בנדלר: חשוב לי לדעת אם הם עומדים על הטענה הזאת, כי אם כן אפשר לקיים את הדיון אבל לא לסיים אותו עד שוועדת הכנסת תכריע בעניין.

כרמל שאמה-הכהן: אין בעיה.

כרמל שאמה-הכהן: תסירו כל חשש לא ליפול בטענות פרוצדוראליות.

רוברט אילטוב: כבוד היועצת המשפטית, אני לא יכול לייצג את חברי הכנסת שאינם נמצאים כאן.

אתי בנדלר: לא, לכן אני מבקשת לזמן אותם ולקבל את זה.

אתי בנדלר: .

רוברט אילטוב: מה גם – אני שוב חוזר – שזאת לא הצעה שלי אלא הצעה ממשלתית.

רוברט אילטוב: גם לגבי ההצעה הזאת יש לי שאלות.

אופיר אקוניס: בעקבות הדברים של חבר הכנסת אילטוב ועמדת הממשלה אני מבקש בתום הדיון לקיים התייעצות סיעתית לפני ההצבעות.

לאה ורון: אני מבקשת לקרוא לחברת הכנסת אבסדזה ולחבר הכנסת שי.

לאה ורון: אנחנו ננסה להשיג את חבר הכנסת כבל.

אופיר אקוניס: אני אשמח אם תיעתר לבקשתי, אדוני היושב-ראש.

כרמל שאמה-הכהן: בקשתך נרשמה ותבוצע.

רוברט אילטוב: בנושא הזה של חשש למונופול – הכל במידה וערוץ 10 ייסגר - אני רוצה שזה לא יהיה חשש של שר זה או אחר שנתון לפרשנות, אלא ייקבע כלי שזה מונופול, תהיה הכרזה שזה מונופול כך שהם יוכלו לעשות את המהלך.

רוברט אילטוב: לא חשש או דבר שהוא לא ודאי ולא ברור.

רוברט אילטוב: למונופול יש כללים, קריטריונים.

רוברט אילטוב: אני חושב שהדבר הזה.

רוברט אילטוב: .

דנה נויפלד: יש לך את זה.

דנה נויפלד: .

רוברט אילטוב: שזה לא יהיה חשש, אלא בדרך המקובלת בצורה ודאית.

רוברט אילטוב: לא חשש של שר כזה או אחר.

רוברט אילטוב: היום שר אחד, מחר שר..

לאה ורון: הזמנו לישיבה את נציגי הרשות להגבלים עסקיים.

לאה ורון: אני מתארת לעצמי שהם יוכלו.

לאה ורון: .

רוברט אילטוב: אני מבקש למחוק את המילה "חשש".

ליאת גלזר: אני מוכנה להסביר את התיקון לפני שנמשיך בדיון.

ליאת גלזר: החלקים בהצעה שהוספו על ידנו מתייחסים למצב שבו תהיה רק חברת חדשות אחת במקרה שחברת החדשות של ערוץ 10 לא תתקיים.

ליאת גלזר: ההסדר שהצענו מתחלק לשני שלבים.

ליאת גלזר: בשלב הראשון אמרנו שאם כבר ידוע לפני שהוקמה חברת החדשות המשותפת בין בעלי הרישיונות או בין בעל רישיון לבעל הזיכיון שיש חברת חדשות אחת, לא ניתן יהיה להקים חברה משותפת וכל גורם יצטרך להקים חברה משל עצמו.

ליאת גלזר: הסעיף שאתה מדבר עליו מתייחס למצב שבו כבר הוקמה חברת חדשות משותפת בין שני בעלי רישיון או בין בעל רישיון לבעל זיכיון, ולאחר מכן הסתבר שחברת החדשות של ערוץ 10 עומדת בפני סגירה.

ליאת גלזר: אנחנו כתבנו את החשש רק בשביל להקדים את המועד על מנת לאפשר את הפיצול של חברת החדשות כמה שיותר מוקדם.

ליאת גלזר: אם נהיה במצב שבו עובדת אי קיומה של חברת החדשות של ערוץ 10 מוגמרת כמו שאתה מציע, אז התהליך שבו חברת החדשות המשותפת תתפצל יכול לקחת זמן.

ליאת גלזר: באותו זמן תהיה רק חברת חדשות אחת.

רוברט אילטוב: השאלה המתבקשת בנושא הזה היא מאוד פשוטה.

רוברט אילטוב: שר זה או אחר חשש שיש מונופול, הכריז על פיצול ומחר החברה שרצתה לפשוט רגל או רצתה להכריז על פשיטת רגל מצאה משקיע ופיצלתם אותה בכוח.

רוברט אילטוב: הם יכולים לתבוע את המדינה.

ליאת גלזר: יש סעיף בחוק שמאפשר.

רוברט אילטוב: מה זה חשש?

רוברט אילטוב: החשש הזה לא היה.

רוברט אילטוב: אני רוצה שתהיה ודאות בדבר הזה, כי מדובר פה.

רוברט אילטוב: .

כרמל שאמה-הכהן: אתה יכול להפסיד זמן יקר.

כרמל שאמה-הכהן: אם אתה רואה תהליך של התפרקות.

כרמל שאמה-הכהן: .

רוברט אילטוב: בוא נקבע מה התהליך.

רוברט אילטוב: אני לא רוצה שתהיה אי ודאות בנושא הזה.

אלדד כורש: יש נייר שהפצנו בלוח הזמנים הקצר שהיה לנו כאן.

אלדד כורש: אני מבקש לדבר בעניין שדיברה בו היועצת המשפטית, וזה עניין הנושא החדש.

אלדד כורש: עם כל הכבוד, נושא חדש זה עניין מהותי, זה לא רק עניין פרוצדוראלי.

אלדד כורש: השאלה אם העניין נושא חדש או לא נושא חדש זאת לא השאלה אם על הצעת החוק חתום חבר הכנסת אילטוב, משרד ראש הממשלה או שר כזה או אחר.

רוברט אילטוב: אצלי זה תיקון.

אלדד כורש: זה תיקון להצעת החוק.

אלדד כורש: כאשר עלתה לדיון הסוגיה של אחזקה משותפת - גם ללא טענתם של שלושה חברי כנסת נכבדים בראשותו של חבר הכנסת נחמן שי שהתחיל את המהלך הזה ואליו הצטרפו אחר כך, למיטב זכרוני, חבר הכנסת כבל וחברת הכנסת נינו אבסדזה - הסמכות של הוועדה הזאת הייתה סמכות לדון בהצעת חוק ובנושאים שקשורים לאותו עניין.

אלדד כורש: האחזקה בחברת חדשות לא קשורה בשום צורה שהיא לעידן פלוס.

אלדד כורש: זה שאנחנו מחזיקים את עם ישראל כבן ערובה והנושא של עידן פלוס לא נכנס לתוקפו זה נושא חדש.

אלדד כורש: נטען כלפיו נושא חדש, ניתנה עליו חוות דעתה של כבוד היועצת המשפטית בדיון הקודם שמדובר בנושא חדש.

אלדד כורש: זה באמת לא משנה אם על ההצעה הזאת חתום חבר כנסת כזה או אחר.

אלדד כורש: נושא חדש הוא נושא חדש.

אלדד כורש: עד כאן לגבי הפרוצדורה.

אלדד כורש: באשר למהות יש לי הרבה מה לומר, אבל מאחר ואני חושב שהפרוצדורה הזאת אמורה להוריד את העניין מסדר יומה של הוועדה אין טעם להיכנס כרגע לעניינים שבגופו של עניין.

אתי בנדלר: ככל שיש ודאות בכך שמדובר בנושא חדש ייתכן שאתה צודק כי כך קובעת הוראת סעיף 85 לתקנון הכנסת, האומרת: "ועדה רשאית לתקן הצעת חוק שהיא דנה בה לפי פרק זה ורשאית היא לתקן גם סעיפי חוק שלא נזכרו בנוסח הצעת החוק שאושרה בקריאה ראשונה, ובלבד שהתיקונים לא יחרגו מהנושא של הצעת החוק".

אתי בנדלר: אנחנו מקריאים בכל זאת מה היא הפרוצדורה לטענת נושא חדש.

אתי בנדלר: היא יכולה להיטען על ידי נציגי הממשלה המוסמכים בכך לפי התקנון או על ידי חבר הכנסת, כשאז היא מועברת להכרעה בוועדת הכנסת.

אתי בנדלר: אתה מתייחס לשאלה מה קורה אם לא נטענה טענת נושא חדש ולטעמך ולטענתך מדובר בנושא חדש.

אתי בנדלר: יכול להיות שגם לטעמי מדובר בנושא חדש, אבל עדיין אין קביעה אובייקטיבית שאכן כך הדבר.

אתי בנדלר: לשאלה הזאת נתת תשובה נחרצת.

אתי בנדלר: בית המשפט העליון באמרת אגב באיזה שהוא בג"ץ השאיר את השאלה הזאת בצריך עיון.

אתי בנדלר: לא הייתי מצטרפת לקביעה שלך באופן מוחלט, אבל נדמה לי שלא נצטרך לתת לשאלה הזאת תשובה כעת כי הגיע חבר הכנסת נחמן שי.

אתי בנדלר: הוא יאמר אם הוא עומד על טענתו על כך שמדובר בנושא חדש.

אתי בנדלר: אם הטענה הזאת תועלה על ידי חברי הכנסת ועדת הכנסת תכריע בכך.

איתן כבל: אני הגעתי בריצה.

איתן כבל: היינו אמורים להיפגש באפריל, אדוני היושב-ראש.

אופיר אקוניס: ב-16 באפריל זה היה צריך להיות, אם אינני טועה.

איתן כבל: סידרתי לי את הכל במקום אחר.

איתן כבל: מה פתאום אתה מכניס אותי לסיפור הזה?

כרמל שאמה-הכהן: לא אני.

רוברט אילטוב: הפעם אני יכול להגיד שזה גם לא אני.

נחמן שי: הטענה העקרונית שלנו, אדוני היושב-ראש, לא השתנתה.

נחמן שי: גם אם חלפו כמה שבועות הנושא הזה כל פעם מוציא את ראשו מאיזו שהיא פינה אחרת ומתייצב על סדר היום שלנו באיזו שהיא אינטנסיביות מאוד מאוד מוזרה בעיני, במיוחד כשאנחנו עומדים 24 שעות לפני סיום המושב.

נחמן שי: כנראה למישהו אצה הדרך כדי לעשות את זה.

נחמן שי: בעיני זה לא נוגע לחוק הזה, שהוא חוק חשוב.

נחמן שי: ה-DTT הזה מביא חידוש טוב ומרענן ואולי כלכלית יסייע להרבה אנשים, אבל אנחנו לא נדבר על יתרונותיו עכשיו.

נחמן שי: התיקון הזה הוא לא ממן העניין.

נחמן שי: אם צריך לטעון נושא חדש אני אטען נושא חדש.

אתי בנדלר: לא אם צריך.

אתי בנדלר: אתה צריך להחליט אם אתה טוען או לא טוען.

נחמן שי: אני טוען.

נחמן שי: אני אומר שכן.

נחמן שי: כמה פעמים צריך להגיד את זה?

נחמן שי: אני טוען נושא חדש לעצם העניין הזה.

נחמן שי: אם אחר כך ייכנסו לעוד דברים שייפלו על ראשנו כמו פצצות נצרה בבוקר אני אדבר גם עליהם.

איתן כבל: לא שיניתי את דעתי.

איתן כבל: שום דבר לא קרה מהפעם הקודמת בעניין של הטענה לנושא חדש.

איתן כבל: נהפוך הוא, נהייתי אפילו מודאג.

כרמל שאמה-הכהן: יש לכם בעיה רק עם זה שזה נושא חדש, או שיש לכם בעיה גם במהות?

איתן כבל: אין לי ספק שהעניין של הנושא החדש מתקשר גם למהות.

כרמל שאמה-הכהן: יכול להיות תיקון שהוא תיקון טוב והוא עדיין נושא חדש.

כרמל שאמה-הכהן: השאלה אם פה אתה טוען שהתיקון הוא גם רע וגם נושא חדש.

איתן כבל: בדיוק.

איתן כבל: זה השילוב של שני הדברים כל עוד לא שכנעו אותי אחרת.

איתן כבל: יכול להיות, אדוני היושב-ראש, לפחות על פי מה שהבנתי.

איתן כבל: .

איתן כבל: כשיצאתי מהדיון הקודם, אדוני היושב-ראש, ניסיתי להבין, שוחחתי עם האנשים בשאלה את מה אנחנו לא רואים למען השם, זאת אומרת מה הסיפור פה.

איתן כבל: לקרוא אנחנו יודעים.

איתן כבל: אני מקווה שגם אנחנו מבינים את מה שכתוב.

איתן כבל: לאורך כל הדרך היה חסר לי משהו בסיפור הזה.

איתן כבל: מה הדרמה פה?

איתן כבל: מה פתאום ראש ממשלה רוצה להיות רשום בסעיף?

כרמל שאמה-הכהן: שאלת את אופיר?

אופיר אקוניס: למה הוא צריך לשאול אותי?

אופיר אקוניס: אין לי מושג, אני לא יודע.

אופיר אקוניס: אני הבעתי את עמדתי בעניין הזה בצורה ברורה בישיבה.

אופיר אקוניס: לא שיניתי את עמדתי.

נחמן שי: עוד לא נכנסנו לתיקון.

אופיר אקוניס: אתה זוכר?

איתן כבל: אני זוכר.

אופיר אקוניס: אני מודיע שלא שיניתי את דעתי.

אופיר אקוניס: ההודעה בתוקפה מילה במילה.

איתן כבל: זה נאמר בכל הערוצים.

אופיר אקוניס: קודם כל בפרוטוקול.

איתן כבל: כשראש ממשלה נכנס לתוך חוק זה נשמע לי לא לעניין.

איתן כבל: אני רוצה להזכיר את תפישת היסוד שלי.

איתן כבל: חשוב לי לומר אותה גם אם היא נאמרה יותר מפעם אחת.

איתן כבל: אני רוצה לוודא כמה וכמה דברים.

איתן כבל: שוק החדשות הוא קודם כל ולפני הכל שוק פתוח.

איתן כבל: מי שנדמה לו – דרך אגב, בלי שום קשר - שהוא מייצר משהו כך שהוא יוכל לשלוט בו לעולם זה בדרך כלל חוזר הפוך אליו, כי לעולם יש טבע לא לשאול את אלה שמקבלים את ההחלטות.

איתן כבל: יושב-ראש הוועדה, חברי הוועדה, ללא הבדל של קואליציה ואופוזיציה, אמרו באופן שלא משתמע לשני פנים שהם חייבים לדעת מה קורה עם ערוץ החדשות של ערוץ 10, לאן הולך כל הסיפור הזה.

איתן כבל: נקודת המוצא שלי הייתה שלא צריך להוסיף עוד ערוץ חדשות.

איתן כבל: אני מאלה שאמרו שלא בטוח שצריך, לכן הייתי בעד תפישתה של קשת בנקודת המוצא.

איתן כבל: אני עדיין עומד בעניין הזה.

איתן כבל: אני רוצה לוודא באופן שאיננו משתמע לשני פנים שלא נמצא את עצמנו במצב של תחנה אחת שמשדרת חדשות.

איתן כבל: כשראיתי את ראש הממשלה.

איתן כבל: .

איתן כבל: אני אומר לכם שיכול להיות שיש רצון להקדים את הבחירות.

איתן כבל: זה נשמע אולי כסוג של בדיחה שאני אומר אותה, אבל מישהו רוצה אולי להגיע לבחירות כשהוא שולט בשוק החדשות כך שכל אחד מהשחקנים של החדשות ידע מי בעל הבית, מה יקרה יום אחד אחרי, מי יקבל את האישור ומי לא יקבל את האישור.

איתן כבל: זה מנקודת המבט שלי לא יכול להתקיים.

איתן כבל: אני אומר לך, חברי חבר הכנסת אילטוב, שגם לך כחבר בקואליציה אסור שדבר כזה יקרה.

איתן כבל: אסור שיהיה איזה גוף שהוא תחת שליטה.

איתן כבל: עשינו את כל הדרך הארוכה של פתיחה השוק כדי לייצר פלורליזם בתוך המערכת, לא סגירות.

איתן כבל: פתאום אנחנו מוצאים את עצמנו, אחרי חודשים רבים ושנים שאנחנו עוסקים בעניין הזה, נמצאים בנקודה יותר גרועה מנקודת המוצא, לכן אני טוען לנושא חדש.

איתן כבל: כל עוד אני לא אשתכנע לגבי העתיד לאן זה הולך -אני גם מציע לחבריי לעשות הכל – אני אעשה הכל כדי למנוע דיקטטורה של החדשות.

אתי בנדלר: חבר הכנסת כבל, יש בהצעה החדשה שהונחה על שולחן הכנסת 3 הצעות שונות.

אתי בנדלר: אחת מתייחסת לאחזקה משותפת בחברת החדשות על ידי זכיין ובעל רישיון, השנייה מתייחסת לדחיית המועד להגשת הבקשה לקבלת רישיון, והשלישית בעניין פירוק מונופול בחברת חדשות מסחרית.

אתי בנדלר: האם הטענה שלכם מתייחסת לשלושת הנושאים, לאחד מהם או לשניים מהם?

נחמן שי: לכולם.

נחמן שי: אני אטען נושא חדש על כל המכלול הזה.

איתן כבל: אני מצטרף.

נחמן שי: אולי ראש הממשלה יתעשת ויוציא את היוזמה הרעה הזאת לפני שהיא בכלל מגיעה לדיון, כי היא לא לכבודו, היא לא לכבודה של ממשלתו שנכנסת ברגל גסה לתוך עולם החדשות של מדינת ישראל.

נחמן שי: אולי זה לא חדש לאנשים שיושבים פה בחדר, אבל הפעם רוצים לעשות את זה מהמקפצה.

נחמן שי: תזכירי לי בבקשה, ידידתי, מתי ראש ממשלה מופיע באיזה שהוא חוק תקשורת במדינת ישראל.

נחמן שי: אולי ברשות השידור.

נחמן שי: אני לא זוכר שנכתב שנכחו ראש הממשלה ושר התקשורת.

נחמן שי: אני לא זוכר את הנוסח הזה בשום מקום.

אתי בנדלר: גם בחוק רשות השידור זה לא מופיע בצורה כזאת.

אתי בנדלר: בחוק רשות השידור זה השר הממונה, מי שהממשלה מינתה אותו.

נחמן שי: נכון.

נחמן שי: כשרצה ראש הממשלה לשים את ידו על רשות השידור הוא העביר את התיק אליו.

נחמן שי: כולנו מכירים.

נחמן שי: כשהוא רצה להתערב בערוץ 10 הוא משך מאחורי הקלעים, עשה מה שעשה.

נחמן שי: בסופו של דבר היוזמה הזאת שלו נבלמה.

נחמן שי: נראה מה יקרה בעתיד.

נחמן שי: עכשיו זה כמו בסיפור של לא יצא דרך הדלת, נכנס דרך החלון או הולך דרך החלון ונכנס דרך התקרה.

נחמן שי: עכשיו אנחנו רואים את ראש הממשלה בכבודו ובעצמו בין האיום האיראני לוועדת טרכטנברג רוצה לדעת האם יש חברת חדשות אחת או שתיים במדינת ישראל.

נחמן שי: עכשיו אני רוצה להגיד את מה שכל האנשים בחדר הזה יודעים.

נחמן שי: חברת החדשות היא כלי כלכלי ממדרגה ראשונה עבור שני הזכיינים, היא מקור להכנסות גבוהות שלהם.

נחמן שי: אני מקבל את זה בברכה.

נחמן שי: ברגע שעל ראשם מונחת החרב המתהפכת הזאת שהוא יכול להחליט מתי ואם חברת חדשות לא מספקת אותו יהיו שתי חברות וכן הלאה, אז אני כבר לא צריך יותר סימנים איך המשטר הדמוקרטי במדינת ישראל נראה ואיך הוא מתנהל.

נחמן שי: נמצאים פה שני ידידים שלי מהליכוד.

נחמן שי: אני אומר לכם לחזור אליו הביתה ולהגיד לו, "אדוני ראש הממשלה, תיקח את זה מפה".

נחמן שי: מילא שר התקשורת, אפשר לדבר, להוסיף עוד כמה מנגנונים אם נגיע לרגע הזה.

נחמן שי: גם אני חושב שצריכה להיות יותר מחברת חדשות אחת, אבל אני לא רוצה לראות, עם כל הכבוד, את שמו ואת אורו של ראש הממשלה משויך לסוגיה הזאת.

נחמן שי: מכל הסוגיות בעולם דווקא על חברת החדשות.

נחמן שי: מילא אם הוא רוצה להיות אחראי על "האח הגדול", אז שיעבוד עם מנשה סמירה וניתן לו.

נחמן שי: צריך רגולטור ל"אח הגדול"?

נחמן שי: יכול להיות שראש הממשלה מתאים להיות רגולטור ב"אח הגדול".

נחמן שי: מאחר שהרשות לא עשתה את עבודתה, אז שיעשה את זה.

נחמן שי: .

מנשה סמירה: הרשות בתקופתו של נחמן שי לא עשתה את עבודתה.

נחמן שי: לדעתי.

נחמן שי: נפעיל את ראש הממשלה, הוא יהיה האח הגדול שלהם, הוא ידבר איתם בשעות הקשות.

כרמל שאמה-הכהן: די עם הפוליטיקה.

נחמן שי: זה לא פוליטיקה.

נחמן שי: זה מפריע לי מאוד למצוא את ראש הממשלה בתוך החוק הזה.

כרמל שאמה-הכהן: זה משהו אחר.

כרמל שאמה-הכהן: זאת טענה מהותית עניינית.

כרמל שאמה-הכהן: ערבבת בזה, הלכת אחורה קדימה.

נחמן שי: אני מקווה שלשכת ראש הממשלה מושכת את התיקון הזה, בונה אותו אחרת ואפשר יהיה לדבר לגופו של עניין.

נחמן שי: הרעיון שצריכות להתקיים לפחות שתי חברות חדשות במדינת ישראל בנוסף על ערוץ 1 הוא רעיון נכון ואני מקבל אותו, אבל לא בדרך שהדבר נעשה פה.

רוברט אילטוב: אני רוצה שוב להזכיר לחבריי חברי הכנסת ולנוכחים שנמצאים פה, שבלי התיקון שהצעתי לא יהיו שתי חברות עצמאיות בכלל.

רוברט אילטוב: נכון להיום שתי החברות – קשת ורשת – לא יהיו מסוגלות לצאת לרישיון בלי חברת חדשות, לפחות לתקופה ברורה, לכן בזה שכרגע אנחנו עוצרים את התיקון שלי אנחנו בעצם מונעים מהציבור לקבל שתי חברות ברודקאסט שוות שישדרו 7 ימים בשבוע.

רוברט אילטוב: כאן מפסידים כולם.

אופיר אקוניס: אנחנו לא מונעים כלום.

אופיר אקוניס: זה הכל בידיו.

אופיר אקוניס: את החוק סיימנו לפני שנה וחצי.

אופיר אקוניס: נהפוך הוא, אנחנו נתנו את הדבר.

אופיר אקוניס: מי שרוצה ייקח, מי שלא רוצה לא ייקח.

רוברט אילטוב: התיקון שלי נותן צעד ראשון להפרדה בין שתי הזכייניות.

רוברט אילטוב: הוא בעצם אמור לתת לציבור שתי חברות ברודקאסט מלאות שיתנו את השירות לציבור.

רוברט אילטוב: אני חושב שחבריי חברי הכנסת בנקודה הזאת מנסים למנוע את המהלך.

רוברט אילטוב: יש נקודות אחרות, אבל בנקודה הזאת אני עומד על כך שהתיקון שלי עושה מהלך ראשון בהפרדה בין שתי הזכייניות.

מנשה סמירה: אני מבקש להעיר שתי הערות לא לדיון המהותי, כי כרגע יש התלבטות שלכם אם זה נושא חדש או לא.

מנשה סמירה: תיכף תכריעו.

מנשה סמירה: אני רוצה להעיר 2,3 הערות חשובות מאוד.

מנשה סמירה: אנחנו בסדרה של דיונים.

מנשה סמירה: אתם, נבחרי הציבור, הקדשתם מזמנכם הרב לכל נושא עידן פלוס.

מנשה סמירה: אנחנו נמצאים בפיגור רציני.

מנשה סמירה: אנחנו הפקידים אין לנו ברירה, אנחנו עושים מה שאומרים לנו, אבל אני מודיע בזאת.

מנשה סמירה: .

כרמל שאמה-הכהן: זה לא מדויק.

מנשה סמירה: אני מודיע בזאת שחלף זמן רב.

נחמן שי: למה אתה בפיגור?

נחמן שי: מה זה קשור בנו?

מנשה סמירה: בגלל שמלבישים על החוק של עידן פלוס דברים נוספים.

מנשה סמירה: .

נחמן שי: אתה לא יכול להוציא כסף עד שהחוק הזה.

נחמן שי: .?

מנשה סמירה: כל הרחבת.

מנשה סמירה: .

נחמן שי: זאת עוד סיבה טובה לזרוק מהספינה הזאת את כל המטענים העודפים ולתת לה לצאת לדרך.

נחמן שי: תעזבו את חברת החדשות.

נחמן שי: .

מנשה סמירה: אני חושב שהנושאים שאתם מעלים כאן

מנשה סמירה: בהקשר של החדשות ובכל ההקשרים הם חשובים ביותר וצריך לדון בהם, אבל קודם כל עם מה שכבר סיימנו בואו נצא לדרך: עידן פלוס, ההרחבה.

מנשה סמירה: יש פה תשתיות, יש פה ציבור שמחכה, יש ספקים שרוצים לדעת מה קורה מבחינת רכישת ציוד.

מנשה סמירה: אנחנו משהים פה מהלך ציבורי חשוב שדנתם בו, שהוכרע כבר.

מנשה סמירה: זאת נקודה אחת.

מנשה סמירה: נקודה שנייה.

מנשה סמירה: אני לא רוצה עוד פעם להיכנס למהות, אבל אני חושב שחשוב שהיא תיאמר בפורום הזה.

איתן כבל: דרך אגב, מי הממונה עליך בחוק?

מנשה סמירה: שר התקשורת ממונה על חוק הרשות השנייה.

איתן כבל: הוא לא יודע את מה שאתה אומר?

רוברט אילטוב: הם לא הספיקו לשבת מאתמול בערב.

מנשה סמירה: ודאי שהוא מודע.

איתן כבל: אז למה הוא לא בא ואומר את זה?

מנשה סמירה: חבר הכנסת כבל, אנחנו הפקידים שמקבלים הודעה ב-24:00 בלילה להתייצב ב-12:00 בצהריים.

מנשה סמירה: .

רוברט אילטוב: השר לא מתנגד.

מנשה סמירה: אני חושב שהערה הזאת, הנקודה הזאת צריכה להיות לנגד העיניים של כולם.

מנשה סמירה: אני יודע ששר התקשורת מהפגישה האחרונה שהייתה לי איתו לפני כשבוע ימים מבין את זה ומאוד רוצה להעביר כבר את עידן פלוס.

מנשה סמירה: הוא יודע את החשיבות של העניין גם בהקשר של הרווחה וגם בהקשר.

מנשה סמירה: .

איתן כבל: חשוב שזה ייאמר לפרוטוקול.

מנשה סמירה: בוודאי.

מנשה סמירה: אני חושב שהשר בעניין הזה עשה ככל יכולתו.

מנשה סמירה: הוא דחף הרבה בכל מה שקשור לעידן פלוס ובכלל.

מנשה סמירה: הנקודה השנייה לא קשורה עדיין לדיון המהותי.

מנשה סמירה: יש פה הצעה ששמו בשעות האחרונות לפנינו.

מנשה סמירה: היא מנסה לקשור – אני לא רוצה להגיד טוב, רע, נכון, לא נכון או לדבר על המשמעות הדמוקרטית של חברת חדשות - עם עתידו של הערוץ השלישי, קרי של ערוץ 10.

מנשה סמירה: היועצת המשפטית של הוועדה אמרה זאת.

מנשה סמירה: .

מנשה סמירה: התיקון הזה יהיה חסר משמעות אם התניתם.

מנשה סמירה: גם אין בתוכו הסדרה לעתידו של ערוץ 10.

מנשה סמירה: אם לא יטופל הנושא של.

מנשה סמירה: .

רוברט אילטוב: סמירה, שלא יובן לא נכון, אין לי התנגדות להסדרה בנושא ערוץ 10.

מנשה סמירה: אני לא יודע יש או אין, אני רק יודע שההסדר הזה לא פותר.

מנשה סמירה: יש פה ויכוח סרק.

מנשה סמירה: בונים פה מגדל, מתלים את זה בעתידו של ערוץ 10.

מנשה סמירה: היועצת המשפטית , עורכת הדין בנדלר, אמרה את הדברים בצורה מפורשת בוועדה הזאת לפני דיון אחד, שניים או שלושה.

מנשה סמירה: אני חושב שיש מקום ויש הצעה שהתגבשה עם המערכת המקצועית של משרד האוצר – אני לא יודע להגיד על המערכת הפוליטית שמלמעלה - עם אגף תקציבים שיכולה להסדיר את הנושא, לתת מענה ולפתור את העניין של המשכיותו של ערוץ 10 בצורה תקינה וחוקית.

מנשה סמירה: אני חושב שאת הנושא הזה כדאי לקחת לתשומת לב ולטפל בזה.

מנשה סמירה: מה הטעם לבנות עכשיו מגדל במידה וערוץ 10 יזכה לרישיון?

מנשה סמירה: זה מה שכתוב.

רוברט אילטוב: סמירה, השאלה הזאת היא לא לחברי הכנסת.

רוברט אילטוב: ההצעה הזאת באה על ידי משרד התקשורת.

מנשה סמירה: אני רוצה שנבין שיש לנו 10 ימים.

מנשה סמירה: עורכת הדין בנדלר, תקני אותי אם אני טועה.

מנשה סמירה: על פי החוק, ב-1 באפריל ייפול דבר בהקשר של הרישיון שהצעתם עכשיו בטיוטא שראיתי.

מנשה סמירה: יש לנו 10 ימים.

מנשה סמירה: אם ב-10 ימים האלה לא יקרה משהו, אז כל המגדלים האלה מיותרים, כל הדיון הזה.

מנשה סמירה: נושא חדש, נושא ישן לא רלוונטי.

אתי בנדלר: עד ה-1 באפריל המועצה צריכה לתת תשובה לבקשתה של חברת ישראל 10 לקבלת רישיון.

אתי בנדלר: הגיעו גם אלי שמועות שיש רצון לתת כל מיני פרשנויות יצירתיות לחוק.

אתי בנדלר: .

כרמל שאמה-הכהן: מקלות.

אתי בנדלר: הגם שנאמר במפורש שהמועצה לא תיתן רישיון אם היו הפרות, אלא אם כן היא מצאה שמדובר בהפרה זניחה.

אתי בנדלר: הפרשנויות היצירתיות יכולות להיות בכל מיני כיוונים.

אתי בנדלר: אולי בשלב זה עד 1 באפריל.

רוברט אילטוב: מה זה זניח?

רוברט אילטוב: עד 50 מיליון שקל?

רוברט אילטוב: עד 70 מיליון שקל?

רוברט אילטוב: עד 100 מיליון שקל?

אתי בנדלר: נניח שהמועצה תקבל החלטה – אינני יודעת אם היא רשאית לתת החלטה כזאת, אם היא תיתן החלטה כזאת, אם יעלה רעיון כזה – שהיא נותנת רישיון בתנאי שיתוקן החוק, בתנאי שהיא תשלם את חובותיה עד למועד מסוים.

אתי בנדלר: גם מתן הרישיון יהיה תלוי בהמשך ההתנהגות הנאותה ובתשלום החובות.

אתי בנדלר: באותו שלב לא ברור אם קיים חשש או לא קיים חשש לכך שיהיה מונופול בחדשות, כי החשש צריך להתקיים בעת מתן ההודעה של המועצה.

אתי בנדלר: לכאורה באותו שלב לא קיים חשש, אז אולי הסעיף הזה לא ייכנס לתוקפו.

אתי בנדלר: קראתי את כל הנוסח בעיון.

אתי בנדלר: הוא משאיר אצלי יותר שאלות מאשר תשובות.

אתי בנדלר: על כל פנים, עד ה-1 באפריל המועצה צריכה לתת תשובה.

כרמל שאמה-הכהן: מי מהזכייניות מתכוונת להגיש בקשה לרישיון?

אבי צבי: הנה ישבנו פה לפני שבוע ימים, אמרנו 6 משפטים קצרים.

אבי צבי: אמרנו שאנחנו נשארים בזיכיון, שאנחנו לא הולכים לרישיון, שיש סדרה רבה של נושאים נוספים שצריך לטפל בהם.

אבי צבי: אמרו נציגי קשת שהם מצטרפים לדבריו של אבי צבי.

אבי צבי: על מה אנחנו מדברים?

אבי צבי: אלוהים אדירים, על מה השיחה?

אבי צבי: מה זה התיקון לחוק כששתי הזכייניות אומרות לכם בצורה ברורה שהן לא מתכוונות לבקש רישיון?

כרמל שאמה-הכהן: אתה מדבר גם בשם קשת?

אבי צבי: לא.

אבי צבי: אני רק ציטטתי.

אבי צבי: אם רוצים לתקן אותי אפשר.

אבי צבי: הם אמרו שהם מצטרפים לדברים של אבי צבי.

אבי צבי: יכול להיות שהם יבקשו רישיון, אני לא יודע, אבל נכון להרגע אף אחד לא מתכוון לבקש רישיון.

אבי צבי: על מה עושים תיקון?

נחמן שי: אנחנו רוצים שתהיה גם אופציה.

אופיר אקוניס: האופציה קיימת.

אבי צבי: נבוא אליכם כשנרצה.

כרמל שאמה-הכהן: נרשם שרשת לא מעוניינים.

כרמל שאמה-הכהן: מה לגבי קשת?

טלי גורן: אני חושבת שהיום בבוקר גם אתה קיבלת מכתב מאוד ברור.

טלי גורן: .

כרמל שאמה-הכהן: קצר.

טלי גורן: .

טלי גורן: .

טלי גורן: קצר ממנכ"ל קשת שבו הוא מבקש להבהיר ששידורי קשת מתנגדים לתיקון החקיקה המוצע שעתיד להידון היום בוועדת הכלכלה.

טלי גורן: ללא רפורמה אמיתית וכוללת עם השינויים הנדרשים, כולל גם השינויים שנדרשים פה, אין לנו צורך בכך.

טלי גורן: אמרנו את זה גם בשבוע שעבר.

טלי גורן: יש כאן הרבה מאוד דברים שנעשו כטלאי על טלאי על טלאי.

טלי גורן: אין בעיה להגיע להסדר כולל.

טלי גורן: כולנו רוצים בסופו של דבר שהשוק הזה יזוז, שיקרה בו משהו, שהוא ישתנה.

טלי גורן: אנחנו לא יכולים לחיות בחוסר ודאות.

טלי גורן: אנחנו לא יודעים מה זה עד 2014, אנחנו לא יודעים מה זה חשש מ..

טלי גורן: יש הרבה מאוד מושגים שהם מאוד מאוד ערטילאיים גם בהצעה המוגשת כרגע.

טלי גורן: ראינו אותה אתמול בחצות.

טלי גורן: במצב הנוכחי ועל פי ההצעה שנראית כאן זה בלתי אפשרי.

אבי צבי: אדוני היושב-ראש, אני מבקש לחזור על הצעתי מהפגישה הקודמת.

אבי צבי: איבדתם את הלקוחות.

אבי צבי: הן רשת, הן קשת.

אבי צבי: 10 יגידו לכם בזכות דיבורם שמפריע להם החוק הזה .

אבי צבי: נציגי חברת החדשות יגידו לכם שיש קושי עם החוק הזה.

אבי צבי: אין לקוחות לחוק.

אבי צבי: סדרת הבעיות שקיימות בשוק נותרו בעינן, מהבעיות הגדולות כמו עתידה של ערוץ 10 לבעיות הקטנות שאנחנו נתונים בהן.

אבי צבי: אני חוזר על הצעתי.

אבי צבי: צריך למצוא את הדרך לפתוח שולחן, לקיים דיון על מגוון רחב של נושאים.

אבי צבי: אם באמת נדרש תיקון לחוק המעבר לרישיונות, אז בואו נעשה את כל התיקונים במכה אחת.

כרמל שאמה-הכהן: מי מחברי הכנסת תומך באופן עקרוני בנוסח שהוצג כרגע לוועדה?

נחמן שי: לגבי דחיית התאריך, אבל אני שומע פה דברים.

נחמן שי: .

רוברט אילטוב: בתיקונים שהעליתי פה אני תומך.

נחמן שי: אחד לא קשור בשני.

רוברט אילטוב: אני אומר את העמדה שלי.

כרמל שאמה-הכהן: אני רוצה לבחון מאיפה אפשר להתחיל את הדיון הזה, כי הוא קצת בעייתי.

איתן כבל: אתה רוצה לדעת מאיפה להתחיל?

איתן כבל: בוא נחזור למחר.

נחמן שי: אני שומע פה בפעם השנייה ממנכ"ל רשת, מקשת ומאחרים שאין להם עניין ברישיון.

טלי גורן: בתנאים הנוכחיים כפי שהם.

נחמן שי: זאת אומרת שצריך לבחון את כל הרפורמה המפוארת הזאת של שוק התקשורת, אם היא באמת במקום או לא.

נחמן שי: אולי היא לא חיונית.

נחמן שי: אולי אפשר להמשיך במשטר הזיכיונות כשהוא מסתיים לעוד כמה שנים.

נחמן שי: אולי השוק לא בשל.

כרמל שאמה-הכהן: זה במסגרת חוק אחר.

כרמל שאמה-הכהן: מחר עידן פלוס יוצא לדרך.

נחמן שי: אני בעד, אם אתה שואל אותי, לשחרר קודם כל את החוק הקיים הזה שהטילו עליו משקולות מכל הכיוונים, לתת לו לצאת לדרך.

נחמן שי: אם אני מבין נכון את מה שאומר מנכ"ל הרשות השנייה, אז הוא לא יכול להפעיל את ה-DTT.

נחמן שי: זה בעיני הדבר הכי חמור.

נחמן שי: אם אחד מותנה בשני, אז קודם כל לשחרר אותם.

נחמן שי: בואו נמשיך בכל היתר בדיונים בנפרד, נאזין לדברים שאנחנו שומעים.

איתן כבל: הדברים שנאמרו פה נאמרו בצורה הכי ברורה.

איתן כבל: זה עושה את העניינים עוד יותר מסובכים.

איתן כבל: מי זה שלוחש?

איתן כבל: בסוף זה נראה כמו איזה סיפור שאני לא מבין.

איתן כבל: כל דבר צריך שתהיה לו תכלית, סוג של תכלית ראויה.

איתן כבל: היא כנראה לא נמצאת בשולחן הנוכחי גם בעיניהם של אלה שחיים וחושבים על קונספירציות בין רשת לקשת לערוץ 10.

איתן כבל: ההודעה של קשת טרפה את הקלפים לכולם.

איתן כבל: גם לחורשי המזימות, לאלה שכל הזמן אומרים שכל מה שנאמר זה סוג של קונספירציה.

איתן כבל: אני רוצה להזכיר את הדיון הלפני קודם שבו אני אמרתי והצעתי ששר התקשורת ייקח את הנושא הזה ויגיש הצעה מסודרת.

רוברט אילטוב: זאת הצעה של שר התקשורת.

איתן כבל: אני לא דיברתי על להחזיר את המודה של הטלאי, שאתה מקבל מכנס כולו מלא טלאים.

איתן כבל: יש היום קרעים, זה חזר.

איתן כבל: אני מציע לא להחזיר קרעים ולא להחזיר את האופנה של טלאי על טלאי.

איתן כבל: שר התקשורת חייב לקחת את החוק בכל הנוגע לערוצי החדשות והסדרת הנושא הזה ולטפל בו, כי גם לאלה שחשבו שזה טוב להם הסתבר שבסוף זה כבר לא טוב להם.

איתן כבל: אנחנו יכולים כן להפריד את עידן פלוס מהסיפור הזה.

איתן כבל: אפשר אם רוצים לעשות את זה.

איתן כבל: אפשר לעשות את ההפרדה הזאת ולתת לשאר להמשיך אחרי.

איתן כבל: אדוני היושב-ראש, עשינו פה דברים הרבה יותר מורכבים ומסובכים מאשר להעביר את עידן פלוס.

איתן כבל: את הסיפור של עידן פלוס אי אפשר להמשיך להחזיק וכל פעם לחזור ולדבר בו.

נחמן שי: הוא שבוי עכשיו.

תמי רוה: אני מופיעה כאן כיושבת-ראש חברת החדשות של ערוץ 2.

תמי רוה: כפי שאתם בוודאי ראיתם, אנחנו נמנענו במכוון מלהופיע כאן לדיונים הקודמים.

תמי רוה: בדירקטוריון שלנו יושבים גם קשת וגם רשת.

תמי רוה: הדיונים מתנהלים ברוח טובה ועל מי מנוחות.

תמי רוה: ברגע שהיה איזה ויכוח, אי הסכמה בין קשת לרשת והם לא ראו את הדברים עין בעין, אנחנו, חברת החדשות, נמנענו מליטול צד ואמרנו במפורש שאנחנו במגרש הנטרלי.

תמי רוה: לא באנו הנה, לא ביקשנו דברים ולא השמענו את דעתנו עד אשר אתמול בלילה נחת עלינו הנייר המוזר הזה, בלשון המעטה.

תמי רוה: הנייר הזה יכול להמית כליה על חברת החדשות, שהיא אחד הנכסים הגדולים והטובים שיש למדינת ישראל.

תמי רוה: למדתי להכיר במספר החודשים שאני מכהנת בתפקיד שזאת חברה מצוינת, עם אנשים מקצועיים, נטרליים, אובייקטיביים.

תמי רוה: למה לקחת מוצר כל כך טוב ולהרוס אותו?

תמי רוה: אם יראו לי סיבה אחת בעולם אני אולי אחשוב.

תמי רוה: .

רוברט אילטוב: כי אתם חברה טובה, חזקה, עם אנשים מוכשרים.

תמי רוה: נכון.

תמי רוה: כנראה שזאת הסיבה.

תמי רוה: אולי בכנסת צריך לעשות משהו אם זאת הסיבה, כי גם פה כולם אנשים טובים ומוכשרים.

תמי רוה: אני חושבת שאת הנייר הזה צריך לשים בצד.

תמי רוה: נושא חדש כמו שאמרתם, נושא ישן זה ממש לא ממן העניין.

תמי רוה: מה יש לנו כאן?

תמי רוה: חברת החדשות של ערוץ 2 תהיה בת ערובה של ערוץ 10.

תמי רוה: אם ערוץ 10 ימצא משקיע היא תתקיים, לא יימצא היא תתפרק.

תמי רוה: איזו מן הצעה זאת?

תמי רוה: לא ברור מי הביא אותה לעולם, לא ברור מה היא באה להגיד.

תמי רוה: אני חושבת שהבהרתי את עמדתי.

תמי רוה: אני מבקשת מהמנכ"ל, אבי וייס, להוסיף דברים.

תמי רוה: אני מאוד מבקשת מכם לעשות מה שצריך, לשחרר אולי את החוק של עידן פלוס ואת הנייר הזה פשוט להוריד מסדר היום.

אבי וייס: אני כמובן מצטרף לדברים של יושבת הראש, עורכת הדין תמי רווה.

אבי וייס: אני חושב שנוסח החוק כפי שהובא לידיעתנו אמש מסוכן לדמוקרטיה בישראל.

אבי וייס: אני לא מכיר מדינה דמוקרטית שתמצאו בה נוסח כזה שבו יש שליטה לראש ממשלה בחברת חדשות ושראש הממשלה יקבע עם חברת החדשות הזאת תתקיים או לא תתקיים.

אבי וייס: אני חושב שנוסח החוק הזה הוא סכנה מאוד גדולה לדמוקרטיה.

אבי וייס: אין שום תקדים בעולם לדבר הזה.

אבי וייס: כל הבהילות, כל החיפזון בלהעביר את החוק הזה לא ברור לנו.

אבי וייס: אנחנו בשם חברת החדשות וכמו ששמעתי בשם ערוץ 2 – גם קשת וגם רשת - מבקשים לדון שוב בנוסח הזה, לא להצביע על זה עכשיו, כי הנוסח הזה הוא סכנה ענקית לדמוקרטיה בישראל.

אופיר אקוניס: אדוני, לאור כל הדברים של הזכייניות וחברת החדשות אני מבקש לחדש את פנייתי להתייעצות סיעתית לפני הצבעה.

דפנה גלוק: האם אנחנו עכשיו רק במסגרת של דיון על נושא חדש, או שאנחנו גם בדיון לגופו?

אתי בנדלר: הדיון על נושא חדש לא ייערך כאן ככל שהוועדה מחליטה להמשיך את דיוניה בהצעה כולה או חלקה.

אתי בנדלר: אנחנו נעביר את הדיון בטענת נושא חדש לוועדת הכנסת.

אתי בנדלר: כך קובע תקנון הכנסת.

אתי בנדלר: היושב-ראש יחליט אם הוא רוצה להמשיך לדון בהצעות לגופן או לא.

כרמל שאמה-הכהן: תעבירו את הדיון לוועדת הכנסת.

כרמל שאמה-הכהן: אנחנו מחדשים את הדיון בהצעת חוק הפצת שידורים באמצעות תחנות שידור ספרתיות, דיון שהופסק יותר מוקדם היום.

כרמל שאמה-הכהן: לאור מורכבות ורגישות הנושאים שעומדים על הפרק לדיון בהכרעה, סוכם בין הוועדה לממשלה שהדיונים יתנהלו ללא לחץ של זמן כדי להגיע להכרעות ראויות ומאוזנות.

כרמל שאמה-הכהן: את כל החלק שכן אושר עד הרגע בחוק, שכולל את הרפורמה של מערך עידן פלוס והרחבתו, אנחנו מתכוונים להניח במליאה כדי לא לעכב את הרפורמה הצרכנית, התקשורתית החברתית המבורכת הזאת שתאפשר לאזרחי ישראל לצרוך 18 ערוצים ללא תשלום דמי מינוי.

אתי בנדלר: דהיינו, אדוני היושב-ראש, אני מחזירה למליאה נוסח זהה לנוסח שהונח בעבר ונמשך על ידי הוועדה לצורך חידוש דיוניה.

כרמל שאמה-הכהן: בדיוק.

אתי בנדלר: כך ייעשה.

כרמל שאמה-הכהן: הוועדה מאשרת את זה פה אחד.

כרמל שאמה-הכהן: הדיון ננעל.